钦定古今图书集成/明伦汇编/闺媛典/第336卷 > 虞汲妻杨氏
## 钦定古今图书集成/明伦汇编/闺媛典/第336卷 > 虞汲妻杨氏

按《崇仁县志》：“杨氏，四川仁寿县人，宋国子祭酒文仲女，元翰林编修虞汲妻。文仲守漳州，偕汲与杨氏于
任所，子集甫三岁，知读书，岭外无刻本，杨能默记四
书及《春秋左传》、欧苏文稿，口以授集。比还长沙，得刻
本，集已尽通大义。至家崇仁，汲遣集与弟槃从草芦
先生游，杨辄谕以当师其学行，故二公以二难著，人”
称“杨母”云。